# หม่อมราชวงศ์เทพฤทธิ์ เทวกุล
ศาสตราจารย์พิเศษ หม่อมราชวงศ์เทพฤทธิ์ เทวกุล (20 ธันวาคม พ.ศ. 2457 - 26 พฤศจิกายน พ.ศ. 2527) อดีตสมาชิกสภานิติบัญญัติแห่งชาติ เป็นโอรสของพระวรวงศ์เธอ กรมหมื่นเทววงศวโรทัย และหม่อมเพี้ยน เทวกุล ณ อยุธยา (บุนนาค) เกิดที่กรุงเบอร์ลิน ประเทศเยอรมนี

 ประวัติการศึกษา 
ม.ร.ว.เทพฤทธิ์ เทวกุล เข้าเรียนที่โรงเรียนเทพศิรินทร์ปี พ.ศ. 2468 จบการศึกษามัธยมศึกษาปีที่ 4 จากโรงเรียนวชิราวุธวิทยาลัย ได้เดินทางไปศึกษาต่อที่สหรัฐอเมริกา ด้วยทุนส่วนพระองค์ของสมเด็จพระราชบิดา กรมหลวงสงขลานครินทร์ จนจบมัธยมศึกษาตอนปลาย (High school) ที่โรงเรียนเบลมองต์ฮิล โดยจบใน พ.ศ. 2472

ม.ร.ว.เทพฤทธิ์ เทวกุล ได้รับการดูแลจาก พระยากัลยาณไมตรี (ฟรานซิส บี. แซร์) ซึ่งท่านได้รับการดูแลเป็นอย่างดี และได้รับการส่งเสริมให้ศึกษามุ่งหนักไปทางด้านวิศวกรรมการเกษตร ท่านได้เรียนจนจบปริญญาตรีทางด้านวิศวกรรมการเกษตรจากมหาวิทยาลัยแมริแลนด์ (University of Maryland) ในปี พ.ศ. 2481

ในขณะที่ท่านเรียนอยู่ที่อเมริกาท่านได้มีโอกาสไปฝึกงานเกี่ยวกับการใช้เครื่องจักรกลการเกษตรตามฟาร์มต่าง ๆ และดูงานด้านการเกษตรอุตสาหกรรมต่าง ๆ มากมายทำให้ท่านได้รับประสบการณ์ในสาขาวิชาชีพที่ท่านสนใจ

 ผลงาน 
ผลงานด้านการประดิษฐ์วิจัยส่วนหนึ่ง
 รถแทรคเตอร์(ควายเหล็ก)
 เครื่องนวดข้าว 
 เครื่องสีข้าว
 เครื่องเกี่ยวข้าวและนวดข้าวพร้อมกัน 
 รถแทรคเตอร์สำหรับนาดำ
 เครื่องมือดำนาขนาดเล็ก
 เครื่องมือปลูกข้าว 
 เครื่องมือพ่นยาฆ่าแมลงแบบลอยตัว
 เครื่องมือเก็บเกี่ยวอย่างอัตโนมัติ
 เครื่องมือลดความชื้นโดยวิธีเยือกแข็ง
 เครื่องสีข้าวกล้องแบบแรงเหวี่ยงสำหรับใช้ในหมู่บ้าน
 เครื่องบินโปรยยาฆ่าแมลง
 เครื่องมือกระเทาะเม็ดละหุ่ง และเม็ดถั่วลิสง
 เครื่องอบข้าวโพด
 เครื่องขูดมันสำปะหลัง
 เครื่องอบซังข้าวโพดให้เป็นแผ่นใช้แทนไม้
 เครื่องหีบฝ้าย
 เครื่องกะเทาะครั่ง
 เครื่องอบมันสำปะหลังเส้น
 ฉางเก็บเม็ดพืชแบบต่าง ๆ
 โรงงานทำมันสำปะหลังอันทันสมัยโรงแรกในเมืองไทย
 น้ำปลาผง 
 โรงงานอบข้าวโพด
 ห้องเย็นออกแบบพิเศษสำหรับใส่ปลาทะเลส่งไปสู่ภาคเหนือ
 โรงงานผลิตนมผง
 ผลิตสำลี 
 ผลิตไข่ผง
 โรงงานนมผงสวนดุสิต 
 โรงงานนมผงหนองโพ
 การทำฝนเทียมในประเทศไทย (โครงการฝนหลวง)

ท่านเป็นคนที่มีอุปนิสัยอ่อนโยน และมีจิตใจที่เข้มแข็ง ทำงานด้วยความอดทนหมั่นเพียร ท่านต้องเสียนิ้วมือซ้ายเพราะถูกเครื่องยนต์ตัดในการทดลองเครื่องเรือหางกุด ต้องหูพิการในการทดลองทำฝนเทียม ต้องตัดม้ามทิ้งตอนปราบตั๊กแตนปาทังก้า นายแพทย์ได้ทำนายว่าท่านน่าจะมีอายุไม่เกิน 5  ปีแต่ท่านก็อยู่เกิน 5 ปี เกินคำทำนายของหมอมาหลายปี

เคล็ดลับแห่งความสำเร็จในการทำงานของท่าน คือ Work ท่านได้บันทึกพระราชดำรัสของพระบาทสมเด็จพระเจ้าอยู่หัวไว้ในสมุดส่วนตัวเพื่อยึดถือและเตือนใจดังนี้ "ทำด้วยความสุจริตใจ พยายามทำความดีเพื่อส่วนรวม รักษาตัวเองไว้เป็นกลาง ไม่กลัวคำวิจารณ์ ในไม่ช้าความดีจะมาถึงตัว"

ในปี พ.ศ. 2518 ได้รับพระมหากรุณาธิคุณ ทรงพระกรุณาโปรดเกล้าฯ แต่งตั้งให้เป็นศาสตราจารย์พิเศษ ในมหาวิทยาลัยเกษตรศาสตร์ คณะเกษตรศาสตร์ราชกิจจานุเบกษา 10 มิถุนายน 2518 ประกาศสำนักนายกรัฐมนตรี เรื่อง แต่งตั้งศาสตราจารย์พิเศษ  http://www.ratchakitcha.soc.go.th/DATA/PDF/2518/D/109/1388.PDF

 ชีวิตครอบครัว 
หม่อมราชวงศ์เทพฤทธิ์ เทวกุล สมรสกับ คุณหญิงเทียงทอง เทวกุล ณ อยุธยา (สกุลเดิม ทองเจือ) มีบุตรธิดา 5 คนคือ
 หม่อมหลวงตรีทศยุทธ เทวกุล 
 หม่อมหลวงท้าวเทวา เทวกุล 
 หม่อมหลวงธิดาเทพ เทวกุล 
 หม่อมหลวงเทพนุดี เทวกุล 
 หม่อมหลวงจิตติเทวัญ เทวกุล

หม่อมราชวงศ์เทพฤทธิ์ เทวกุล ถึงแก่กรรมเมื่อวันที่ 26 พฤศจิกายน พ.ศ. 2527 สิริรวมอายุได้ 70 ปี

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๑ ตอนที่ ๒๒๘ ง ฉบับพิเศษ หน้า ๓๙, ๓๑ ธันวาคม ๒๕๑๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๘๙ ตอนที่ ๒๐๒ ง ฉบับพิเศษ หน้า ๓๔, ๓๑ ธันวาคม ๒๕๑๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์จุลจอมเกล้า , เล่ม ๙๐ ตอนที่ ๕๑ ง ฉบับพิเศษ หน้า ๑๒, ๑๐ พฤษภาคม ๒๕๑๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๕ ตอนที่ ๑๖ ง ฉบับพิเศษ หน้า ๒๒, ๘ กุมภาพันธ์ ๒๕๒๑
 สาขาการเกษตรราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญดุษฎีมาลา เข็มศิลปวิทยา, เล่ม ๗๗ ตอนที่ ๓๗ ง  หน้า ๑๔๐๕, ๓ พฤษภาคม ๒๕๐๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๘๕ ตอนที่ ๒๕ ง หน้า ๘๘๕, ๑๙ มีนาคม ๒๕๑๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชรุจิ, เล่ม ๘๗ ตอนที่ ๒ ง หน้า ๔๐, ๖ มกราคม ๒๕๑๓

 ลำดับสาแหรก